钦定古今图书集成/明伦汇编/闺媛典/第237卷 > 王自守妻李氏
## 钦定古今图书集成/明伦汇编/闺媛典/第237卷 > 王自守妻李氏

按《济南府志》：“李氏，霑化人。王自守妻，李恩女。归未期
年，守病，氏告天请代。守病笃，三日不言。氏问故，守曰：
‘夫何言？有母七旬，今且死，尔少当嫁，夫何言’？氏大恸，
以刀自割其髻，誓曰：‘所不奉姑终天年者如此’。发言
已，守遂绝。氏葬守毕，洴澼絖以给。朝夕不足，拾野薪
佐之。姑九十馀，以病终。氏无依，归母家以殁，年亦八”
旬，大中丞吕坤旌之。